Lav et referat af nedenstående tekst:

Tekst:
Den nye ejer af fabrikken har investeret et næsten trecifret millionbeløbi fabrikken, og direktøren forventer, at omsætningen i år vil runde 600 mio. kroner, skriver Børsen mandag. Det er familien Espersen fra Hirtshals, der i selskabet Skagerak Pelagic samler sin produktion af sild i Skagen. Dermed står Skagen til at få omkring 100 nye arbejdspladser. - Vi er klar til at trykke på knappen, siger Iver Espersen, der står i spidsen for IE Holding Hirtshals, der er moderselskab for Skagerak Pelagic til Børsen. Familien Espersen overtog den konkursramte fiskefabrik Pelagic Skagen for et år siden. Fabrikken var frem til sin konkurs Danmarks største fabrik til filetering og marinering af sild med en årsproduktion på 55.000 ton. ? - Sild har fået en renæssance ikke mindst takket være en markant kvalitetsforbedring, men 2012 bliver et svært år, hvor vi fortsat skal trimme og indkøre produktionen, siger Iver Espersen, der stadig driver virksomhederne Skagerak Fiskeeksport og Skagerak Salomon fra Hirtshals.

Referat:
Danmarks største sildefabrik er klar til produktion i Skagen, som dermed kan se frem til 100 nye og tiltrængte arbejdespladser.